﻿လံာ်သးသယုၢ်တၢ် Lamentations 1

1 How the city sits solitary, that was full of people! She has become as a widow, who was great among the nations! She who was a princess among the provinces has become tributary!
1 ဝ့ၢ် လၢအပှဲၤတ့ၢ်ဝဲ ဒီးပှၤဂီၢ်မုၢ် တဖျၢၣ်န့ၣ် ဆ့ၣ်နီၤဝဲ တဂၤဃီ ဒ်လဲၣ်. ပှၤလၢအဒိၣ်ဝဲ လၢပှၤကလုာ်တဖၣ် အကျါန့ၣ် ကဲထီၣ် ပှၤမုၣ်ကမဲလီၤ. ပှၤလၢအမ့ၢ် ပဒိၣ်ဖးဒိၣ် အဖိမုၣ် လၢကီၢ်တဖၣ်အကျါန့ၣ် ကဲထီၣ်ဝဲ လၢပှၤဟ့ၣ်သွဲလီၤ.

2 She weeps bitterly in the night, and her tears are on her cheeks; among all her lovers she has none to comfort her: All her friends have dealt treacherously with her; they are become her enemies.
2 လၢမုၢ်နၤန့ၣ် အမဲာ်ထံလီၤ နးနးကလဲာ်, အမဲာ်ထံ အိၣ်ဝဲ လၢအဘိးလိၤလီၤ. လၢပှၤလၢအသးဘၣ်အီၤ ခဲလၢာ် အကျါန့ၣ် ပှၤမၤမုာ်ထီၣ်က့ၤအီၤ တအိၣ်ဘၣ်. အတံၤအသကိး မၤအီၤ ဒီးလီတၢ်ခဲလၢာ်လီၤ. ဒီးကဲထီၣ်ဝဲ လၢအဒုၣ်အဒါလီၤ.

3 Judah is gone into captivity because of affliction, and because of great servitude; she dwells among the nations, she finds no rest: all her persecutors overtook her within the straits.
3 ယူဒၤ လဲၤကဲကုၢ် လၢတၢ်မၤနးမၤဖှီၣ်အဃိ, ဒီးလၢမၤ တၢ်အကုၢ်အပှၤ အတၢ်မၤ လၢအအါအဃိလီၤ. အိၣ်ဝဲဆိးဝဲ လၢပှၤကလုာ်တဖၣ် အကျါ, တထံၣ်န့ၢ်ဘၣ် တၢ်အိၣ်ဘှံးဘၣ်. ပှၤလူၤအီၤခဲလၢာ်န့ၣ် ချုးန့ၢ်အီၤ လၢတၢ်အလီၢ်အံၣ် အပူၤလီၤ.

4 The ways of Zion do mourn, because none come to the solemn assembly; all her gates are desolate, her priests do sigh: her virgins are afflicted, and she herself is in bitterness.
4 စံယိၣ် အကျဲဧိၤကပူၤဧိၤ သူၣ်အုးသးအုး လၢပှၤတဟဲဘၣ် လၢတၢ်မၤဘူၣ် အဆၢအကတီၢ်ဘၣ် အဃိလီၤ. အပဲတရီ အိၣ်သယုၢ် ခဲလၢာ်လီၤ. အပှၤလုၢ်တၢ်အဒိၣ် ကအုကစွါ, အပှၤမုၣ်လိၣ်ဘိဘၣ် တၢ်နးတၢ်ဖှီၣ်, ဒီးအဝဲဒၣ် ဘၣ်တၢ်ကိၢ်တၢ်ဂီၤ နးမးလီၤ.

5 Her adversaries are become the head, her enemies prosper; for Yahweh has afflicted her for the multitude of her transgressions: her young children are gone into captivity before the adversary.
5 ပှၤထီဒါအီၤ ကဲထီၣ် တၢ်အခိၣ်, အဒုၣ်အဒါ ဘီၣ်ထီၣ်ညီထီၣ်လီၤ. အဂ့ၢ်ဒ်အံၤ, ယွၤ မၤနးမၤဖှီၣ်အီၤ လၢအတၢ်ကမၣ်အါ အဃိလီၤ. အဖိအလံၤ လဲၤကဲကုၢ် လၢတၢ်အဒုၣ်အဒါ အမဲာ်ညါလီၤ.

6 From the daughter of Zion all her majesty is departed: her princes are become like harts that find no pasture, they are gone without strength before the pursuer.
6 ဒီးအဃံအလၤခဲလၢာ် ဟးထီၣ်ကွံာ် လၢစံယိၣ်အဖိမုၣ် အအိၣ်လီၤ. အပဒိၣ်ဖးဒိၣ်တဖၣ် မၤသးဒ် တၤဟိဖါ လၢအတထံၣ်န့ၢ်ဘၣ် တၢ်အီၣ်ဆၣ်အလီၢ်, အဂံၢ်အဘါ တအိၣ်ဘၣ်ဒီး, လဲၤတၢ်လၢပှၤလူၤအီၤ အမဲာ်ညါလီၤ.

7 Jerusalem remembers in the days of her affliction and of her miseries all her pleasant things that were from the days of old: when her people fell into the hand of the adversary, and no one helped her, The adversaries saw her, they mocked at her desolations.
7 မုၢ်နံၤတဖၣ် လၢအဘၣ် တၢ်နးတၢ်ဖှီၣ်, ဒီးတၢ်ကိၢ်တၢ်ဂီၤန့ၣ် ယရူၤၡလ့ၣ် သ့ၣ်နီၣ်ထီၣ်က့ၤ တၢ်ဘၣ်အသးတဖၣ် လၢအအိၣ် လၢမုၢ်နံၤလၢပျၢၤလီၤ. တုၤအပှၤဂီၢ်မုၢ် လီၤဘၣ် လၢအဒုၣ်အဒါ အစုပူၤဒီး, တၢ်မၤစၢၤအီၤ တအိၣ်ဘၣ်. ပှၤထီဒါအီၤတဖၣ် ထံၣ်ဘၣ်ဝဲ, နံၤဘၣ်ဖၣ်လဲ အတၢ်လီၤပှီၢ်အလီၢ်လီၤ.

8 Jerusalem has grievously sinned; therefore she has become as an unclean thing; all who honored her despise her, because they have seen her nakedness: yes, she sighs, and turns backward.
8 ယရူၤၡလ့ၣ် မၤ တၢ်ဒဲးဘး အဒိၣ်အယိာ်လီၤ. မၤသးဒ်န့ၣ်ဒီး ကဲထီၣ် တၢ်တကဆှီဘၣ်လီၤ. ကယဲၢ် ပှၤလၢအမၤလၤကပီၤတ့ၢ် အီၤတဖၣ်န့ၣ် တပးကါဘၣ်အီၤ လၢအထံၣ်ဘၣ် အတၢ်အိၣ်ဘ့ၣ်ဆ့ အဃိလီၤ. ဒီးအဝဲဒၣ် ကအုကစွါဝဲ, ဒီးဃၣ်ဒူၣ်ချၢ အသးလီၤ.

9 Her filthiness was in her skirts; she didn’t remember her latter end; therefore is she come down wonderfully; she has no comforter: see, Yahweh, my affliction; for the enemy has magnified himself.
9 အတၢ်ဘၣ်အၢအိၣ်ဝဲ လၢအဆ့အလိၤလီၤ. တကွၢ်ဆိကမိၣ်ဘၣ် အကတၢၢ်ဘၣ်. မၤသးဒ်န့ၣ်ဒီး လီၤရၢၢ်လီၤ လးမးလီၤ. ပှၤမၤမုာ်ထီၣ်က့ၤအီၤ တအိၣ်ဘၣ်. ယွၤဧၢ, ကွၢ်လီၤ ယတၢ်နးတၢ်ဖှီၣ် တက့ၢ်. အဂ့ၢ်ဒ်အံၤ, အဒုၣ်အဒါ ပာ်ဒိၣ်အသးလီၤ.

10 The adversary has spread out his hand on all her pleasant things: for she has seen that the nations are entered into her sanctuary, concerning whom you commanded that they should not enter into your assembly.
10 အဒုၣ်အဒါ သလၣ်ထီၣ် အစု လၢတၢ်ဘၣ်အသး ခဲလၢာ် အဖီခိၣ်လီၤ. မ့ၢ်မးအထံၣ်ဘၣ်ဝဲ ပှၤကလုာ်တဖၣ် ဟဲနုာ် လၢအလီၢ်စီဆှံ, လၢနမၤလိာ်အီၤ လၢအတဘၣ် ဟဲနုာ် လၢနတၢ်အိၣ်ဖှိၣ် အပူၤဘၣ်.

11 All her people sigh, they seek bread; they have given their pleasant things for food to refresh the soul: look, Yahweh, and see; for I am become abject.
11 အပှၤဂီၢ်မုၢ် ကအုကစွါ ခဲလၢာ်, ဃုကိၣ်လီၤ. ဟ့ၣ် တၢ်ဘၣ်အသးတဖၣ် လၢတၢ်အီၣ်အဂီၢ် ဒ်သိးအသးကကျၢၤ ထီၣ်လီၤ.ယွၤဧၢ, ကွၢ်လီၤ, အံးက့ၤကွၢ်က့ၤ တက့ၢ်. အဂ့ၢ်ဒ်အံၤ, ယဘၣ်အဖှီၣ်လီၤ.

12 Is it nothing to you, all you who pass by? Look, and see if there be any sorrow like my sorrow, which is brought on me, With which Yahweh has afflicted me in the day of his fierce anger.
12 ကယဲၢ် ပှၤလၢအလဲၤတြူာ် လၢကျဲပူၤသ့ၣ်ဧၢ, တမ့ၢ်ဘၣ် တၢ်နီတမံၤဘၣ် လၢသုစ့ၢ်ကီးဧါ. ကွၢ်ဆိကမိၣ်, တၢ်ကိၢ်တၢ်ဂီၤ ဒ်တၢ်မၤယၤ, လၢယွၤမၤနးမၤဖှီၣ်ယၤ ဖဲအသးကဲၤထီၣ် အမုၢ်တနံၤ အပူၤအသိးန့ၣ်မ့ၢ် အိၣ် တအိၣ်လဲၣ်န့ၣ် ကွၢ်တက့ၢ်.

13 From on high has he sent fire into my bones, and it prevails against them; He has spread a net for my feet, he has turned me back: He has made me desolate and faint all the day.
13 လၢထးခီန့ၣ် မၢလီၤမ့ၣ်အူဆူ ယဃံပူၤ, ဒီၤမၤဃၣ်အီၤ လီၤ. ဒါလီၤစၤတဘ့ၣ် လၢယခီၣ် အဂီၢ်, ဒီးဒုးက့ၤဃၣ်ကဒါက့ၤယၤ, ဒီးဒုးအိၣ်သယုၢ်ယၤ, ဒုးလီၤဘှါယသး သ့တနံၤကျၢၤလီၤ.

14 The yoke of my transgressions is bound by his hand; They are knit together, they have come up on my neck; he has made my strength to fail: The Lord has delivered me into their hands, against whom I am not able to stand.
14 ယတၢ်ကမၣ်အနီၣ်ယိးဘိ ဘၣ်တၢ်စၢဃာ်အီၤ လၢအစုပိၤအသး, ဟဲထီၣ်ဝဲ လၢယကိာ်လိၤ, ယွၤမၤလီၤစၢ် ယဂံၢ်ယဘါ, ဟ့ၣ်လီၤကွံာ်ယၤ လၢပှၤအစုပူၤ, လၢယဂဲၤဆၢထၢၣ်ထီဒါအီၤ တသ့ဘၣ်.

15 The Lord has set at nothing all my mighty men in the midst of me; He has called a solemn assembly against me to crush my young men: The Lord has trodden as in a winepress the virgin daughter of Judah.
15 ယွၤ မၤတရီတပါ ယပှၤအဆူၣ်ခဲလၢာ် လၢယပူၤ, ကိးဖှိၣ် ပှၤထီဒါယၤ ဒ်သိးအကမၤဟးဂီၤ ယပှၤဖိၣ်သၣ်ခွါ, ယွၤယီၢ်လီၤနီၣ် စံၢ်စပံးသၣ် ဘၣ်ဃးဒီး ယူဒၤ အပှၤမုၣ်လိၣ်ဘိလီၤ.

16 For these things I weep; my eye, my eye runs down with water; Because the comforter who should refresh my soul is far from me: My children are desolate, because the enemy has prevailed.
16 ယမဲာ်ထံ လီၤလၢတၢ်တဖၣ်န့ၣ် အဃိ, ယမဲာ်, ယမဲာ်ထံ ယွၤလီၤဝဲလီၤ. အဂ့ၢ်ဒ်အံၤ, ပှၤမၤမုာ်ထီၣ်က့ၤယၤ, ပှၤမၤကျၢၤထီၣ်ယသး တဂၤန့ၣ် ယံၤဝဲ ဒီးယၤလီၤ. ယဖိယလံၤ အိၣ်သယုၢ်လီၤ. အဂ့ၢ်ဒ်အံၤ, အဒုၣ်အဒါ မၤနၢၤတၢ် လီၤ.

17 Zion spreads forth her hands; there is none to comfort her; Yahweh has commanded concerning Jacob, that those who are around him should be his adversaries: Jerusalem is among them as an unclean thing.
17 စံယိၣ်ယူာ်ထီၣ် အစုလီၤ. တၢ်မၤမုာ်ထီၣ်က့ၤအီၤ တအိၣ်ဘၣ်. ယွၤ မၤလိာ် လၢယၤကိာ် အဂ့ၢ်အကျိၤ လၢအဒုၣ်အဒါ ကအိၣ်ဝးတရံးအီၤလီၤ. ယရူၤၡလ့ၣ် ကဲတၢ် တကဆှီဘၣ် လၢအကျါလီၤ.

18 Yahweh is righteous; for I have rebelled against his commandment: Please hear all you peoples, and see my sorrow: My virgins and my young men are gone into captivity.
18 ယွၤ တီဝဲလိၤဝဲလီၤ. အဂ့ၢ်ဒ်အံၤ, ယပူထီၣ် အတၢ်မၤလိာ်လီၤ. ပှၤဂီၢ်မုၢ် ခဲလၢာ်သ့ၣ်ဧၢ. ကနၣ်လၢ်, ဒီးကွၢ် ယသူၣ်ကိၢ်ယသးဂီၤ တက့ၢ်. ယပှၤမုၣ်လိၣ်ဘိ, ဒီးယပှၤဖိၣ်သၣ်ခွါတဖၣ်န့ၣ် လဲၤကဲကုၢ်လီၤ.

19 I called for my lovers, but they deceived me: My priests and my elders gave up the spirit in the city, While they sought them food to refresh their souls.
19 ယကိးတ့ၢ် ပှၤလၢအသးဘၣ်ယၤတဖၣ်, ဒီးလီန့ၢ်ယၤ လီၤ. ယပှၤလုၢ်တၢ်အဒိၣ်, ဒီးယပှၤသူၣ်က့သးပှၢ် သံ လၢဝ့ၢ်ပူၤ လၢအဃုတၢ်အီၣ် ဒ်သိးအသး ကကျၢၤထီၣ် အဖၢမုၢ်လီၤ.

20 See, Yahweh; for I am in distress; my heart is troubled; My heart is turned within me; for I have grievously rebelled: Abroad the sword bereaves, at home there is as death.
20 ကွၢ်လီၤတက့ၢ်, ယွၤဧၢ. အဂ့ၢ်ဒ်အံၤ, ယဘၣ်တၢ်ကိၢ်တၢ်ဂီၤလီၤ. ယသးတမုာ်ဘၣ်. ယသး ကဒံကဒါ လၢယပူၤလီၤ. အဂ့ၢ်ဒ်အံၤ, ယပူထီၣ် နးနးကလဲာ်လံလီၤ. လၢခိန့ၣ် နမၤသံ ပဘူးပတံၢ်, လၢဟံၣ်ပူၤန့ၣ် တၢ်မၤသးဒ် တၢ်သံအသိးန့ၣ်လီၤ.

21 They have heard that I sigh; there is none to comfort me; All my enemies have heard of my trouble; they are glad that you have done it: You will bring the day that you have proclaimed, and they shall be like me.
21 အဝဲသ့ၣ် နၢ်ဟူ လၢယကအုကစွါ, လၢတၢ်မၤမုာ်ထီၣ်က့ၤယၤ တအိၣ်ဘၣ်. ယဒုၣ်ယဒါခဲလၢာ် နၢ်ဟူဝဲ လၢယတၢ်မၤအၢ အဂ့ၢ်လီၤ. မ့ၢ်နမၤတၢ်န့ၣ် အဃိ ဒီးသးခုဝဲလီၤ. နကဒုးဟဲဘၣ် မုၢ်တနံၤ လၢနစံးပာ်, ဒီးအဝဲသ့ၣ် ကမၤသး ဒ်ယၤအသိးန့ၣ်လီၤ.

22 Let all their wickedness come before you; Do to them, as you have done to me for all my transgressions: For my sighs are many, and my heart is faint.
22 မ်အတၢ်ဒဲးဘး ခဲလၢာ် ဟဲထီၣ်ဆူ နမဲာ်ညါ တက့ၢ်. ဒီး မၤအီၤ ဒ်နမၤယၤအသိး လၢယတၢ်ကမၣ် ခဲလၢာ်အဃိန့ၣ် တက့ၢ်. အဂ့ၢ်ဒ်အံၤ, ယတၢ်ကအုကစွါ အိၣ်ဝဲ အါအါကလဲာ်, ဒီးယသးလီၤဘှါလီၤ.

လံာ်သးသယုၢ်တၢ် Lamentations 2

1 How has the Lord covered the daughter of Zion with a cloud in his anger! He has cast down from heaven to the earth the beauty of Israel, And hasn’t remembered his footstool in the day of his anger.
1 ယွၤလုၣ်ဘၢ စံယိၣ် အဖိမုၣ် လၢတၢ်အၢၣ် လၢအသးထီၣ်အဃိ ဒ်လဲၣ်. တ့ၢ်လီၤကွံာ် အံၣ်စရ့လး အဃံအလၤ လၢမူခိၣ်ဆူ ဟီၣ်ခိၣ်ချၢ, ဒီးလၢအသးထီၣ် အမုၢ်တနံၤန့ၣ် တသ့ၣ်နီၣ်ထီၣ်က့ၤဘၣ် အခီၣ်ယီၢ်လီၤ အလီၢ်ဘၣ်.

2 The Lord has swallowed up all the habitations of Jacob, and has not pitied: He has thrown down in his wrath the strongholds of the daughter of Judah; He has brought them down to the ground; he has profaned the kingdom and its princes.
2 ယွၤမၤဟးဂီၤကွံာ် ယၤကိာ် အအိၣ်အဆိး အလီၢ်ခဲလၢာ်, ဒီးတသးလီဘၣ်ဝဲဘၣ်. မၤလီၤပှီၢ်ကွံာ် ယူဒၤ အဖိမုၣ် အတိာ်အတာ် လၢအသးကဲၤထီၣ် အပူၤလီၤ. မၤလီၤဒါအီၤ လၢဟီၣ်ခိၣ်လိၤ ဒီးပာ်ဘီမုၢ် ဒီးအပဒိၣ်ဖးဒိၣ်တဖၣ် လၢတၢ်တကဆှီဘၣ်လီၤ.

3 He has cut off in fierce anger all the horn of Israel; He has drawn back his right hand from before the enemy: He has burned up Jacob like a flaming fire, which devours all around.
3 ဒီၣ်တဲာ်ကွံာ် အံၣ်စရ့လး အနၢၤ ကိးဘိဒဲး လၢအသး ကဲၤထီၣ် အပူၤ, ထုးက့ၤ အစုထွဲ လၢတၢ်အဒုၣ်အဒါ အမဲာ်ညါ, ဒီးဒုးအီၣ်ကွံာ်တၢ် လၢယၤကိာ်အပူၤ ဒ်မ့ၣ်အူလၣ် လၢအအီၣ်ကွံာ်တၢ်ဝးတရံး အသိးလီၤ.

4 He has bent his bow like an enemy, he has stood with his right hand as an adversary, Has killed all that were pleasant to the eye: In the tent of the daughter of Zion he has poured out his wrath like fire.
4 သူထီၣ် အချံၣ် ဒ်တၢ်အဒုၣ်အဒါ အသိးန့ၣ်, ညိၣ်ထီၣ် အစုထွဲ ဒ်ပှၤထီဒါတၢ်အသိးန့ၣ်, ဒီးမၤသံ ကယဲၢ် တၢ်ဘၣ်ပှၤအမဲာ် လၢစံယိၣ် အဒဲတဖၣ် အပူၤလီၤ. လူလီၤအသး ကဲၤထီၣ် ဒ်မ့ၣ်အူ အသိးန့ၣ်လီၤ.

5 The Lord has become as an enemy, he has swallowed up Israel; He has swallowed up all her palaces, he has destroyed his strongholds; He has multiplied in the daughter of Judah mourning and lamentation.
5 ယွၤ မ့ၢ်တ့ၢ် ဒ်တၢ်အဒုၣ်အဒါ အသိးန့ၣ်လီၤ. မၤဟးဂီၤကွံာ် အံၣ်စရ့လး, မၤဟးဂီၤကွံာ် အနူၢ်အစီၤ ခဲလၢာ်, မၤဟးဂီၤ အတိာ်အတာ်, ဒီးမၤအါထီၣ် တၢ်မိၣ်တၢ်မး, ဒီး တၢ်သူၣ်အုးသးအုး လၢယူဒၤ အဖိမုၣ်အပူၤလီၤ.

6 He has violently taken away his tabernacle, as if it were of a garden; he has destroyed his place of assembly: Yahweh has caused solemn assembly and Sabbath to be forgotten in Zion, Has despised in the indignation of his anger the king and the priest.
6 ဒီးမၤလီၤပှီၢ်ကွံာ် အကရၢ ဒ်တၤသၣ်အလီၢ် အသိးန့ၣ်လီၤ. မၤဟးဂီၤကွံာ် အတၢ်အိၣ်ဖှိၣ် အလီၢ်တဖၣ်လီၤ. ယွၤဒုးသးပ့ၤနီၣ် တၢ်မၤဘူၣ်အနံၤ, ဒီးအိၣ်ဘှံးအနံၤတဖၣ် လၢစံယိၣ်အပူၤ, ဒီးညိကွံာ် စီၤပၤ, ဒီးပှၤလုၢ်တၢ်အဒိၣ် လၢအသးကဲၤထီၣ် အပူၤလီၤ.

7 The Lord has cast off his altar, he has abhorred his sanctuary; He has given up into the hand of the enemy the walls of her palaces: They have made a noise in the house of Yahweh, as in the day of a solemn assembly.
7 ယွၤကွံာ်တ့ၢ်ကွံာ် အတၢ်လုၢ်လီၢ်, သးဘၣ်အၢ အလီၢ်စီဆှံ, ဟ့ၣ်လီၤကွံာ် အနူၢ်တဖၣ် အခိၣ်ဒူ လၢတၢ်အဒုၣ်အဒါ အစုပူၤလီၤ. အဝဲသ့ၣ်တဖၣ်န့ၣ် ကိးပသူထီၣ် လၢယွၤအဟံၣ်ပူၤ ဒ်လၢမၤဘူၣ်အနံၤ အသိးန့ၣ်လီၤ.

8 Yahweh has purposed to destroy the wall of the daughter of Zion; He has stretched out the line, he has not withdrawn his hand from destroying; He has made the rampart and wall to lament; they languish together.
8 ယွၤ တိာ်ဝဲ လၢအကမၤဟးဂီၤ စံယိၣ် အခိၣ်ဒူလီၤ. စၢၢ်ထီၣ်အပျံၤ, တထုးက့ၤဘၣ် အစု လၢတၢ်မၤဟးဂီၤဘၣ်. ဒီးဒုးဟီၣ်ထီၣ် တၢ်ခိၣ်ဒူဖုၣ် လၢခိ, ဒီးတၢ်ခိၣ်ဒူ, ဒီးဟီၣ်ဝဲ ယၢၤဝဲ တပူၤဃီလီၤ.

9 Her gates are sunk into the ground; he has destroyed and broken her bars: Her king and her princes are among the nations where the law is not; Yes, her prophets find no vision from Yahweh.
9 အပဲတရီလီၤဘျၢ လၢဟီၣ်ခိၣ်လာ်လီၤ. မၤဟးဂီၤ, ဒီး မၤကၢ် အနီၣ်ဘိလီၤ. အစီၤပၤ ဒီးအပဒိၣ်ဖးဒိၣ် အိၣ်ဝဲ လၢပှၤကလုာ်တဖၣ် အကျါ, တၢ်သိၣ်တၢ်သီ တအိၣ်ဘၣ်, ဒီးအဝံတဖၣ် တထံၣ်ဘၣ်တၢ် လၢယွၤအအိၣ်ဘၣ်.

10 The elders of the daughter of Zion sit on the ground, they keep silence; They have cast up dust on their heads; they have clothed themselves with sackcloth: The virgins of Jerusalem hang down their heads to the ground.
10 စံယိၣ် အဖိမုၣ် အပှၤသူၣ်က့သးပှၢ်တဖၣ် ဆ့ၣ်နီၤဝဲ လၢဟီၣ်ခိၣ် အဖီခိၣ်, အိၣ်ဘှီၣ်ကလာ်, ဖှံထီၣ် ဟီၣ်ခိၣ်အကမူၣ် လၢအခိၣ်, ကံၢ်တူာ် အယီၢ်ဒ့ လၢထၢၣ် အတၢ်ကံးညာ်လီၤ. ယရူၤၡလ့ၣ် အမုၣ်လိၣ်ဘိ ဆုးလီၤ အခိၣ်ပၢၢ် လၢဟီၣ်ခိၣ်လီၤ.

11 My eyes do fail with tears, my heart is troubled; My liver is poured on the earth, because of the destruction of the daughter of my people, Because the young children and the infants swoon in the streets of the city.
11 ယမဲာ်လၢာ်ဝဲ လၢမဲာ်ထံ, ယသူၣ်ကိၢ်ယသးဂီၤ, ယသူၣ်လူလီၤအသး လၢဟီၣ်ခိၣ် အဖီခိၣ်, လၢယပှၤဂီၢ်မုၢ် အဖိမုၣ် ဘၣ် တၢ်မၤဟးဂီၤအီၤ အဃိ, လၢပှၤဆံးဒီးဖိသၣ် အီၣ်နုၢ်ထံတဖၣ် လီၤဘှါ လၢကျဲပူၤ အဃိန့ၣ်လီၤ.

12 They tell their mothers, Where is grain and wine? When they swoon as the wounded in the streets of the city, When their soul is poured out into their mothers’ bosom.
12 ဖဲအသးလီၤဘှါ ဒ်ပှၤဘၣ်ဆဲးအသး လၢဝ့ၢ်အကျဲပူၤ အသိးန့ၣ်, ဖဲအသးသမူ လူလီၤအသး လၢအမိၢ် အသးနါပှၢ် အဖၢမုၢ်ဒီး, စံး လၢအမိၢ်တဖၣ်, ဘုဧိၤဟုဧိၤ ဒီးစပံးထံ မ့ၢ်အအိၣ်ဖဲလဲၣ်.

13 What shall I testify to you? what shall I liken to you, daughter of Jerusalem? What shall I compare to you, that I may comfort you, virgin daughter of Zion? For your breach is great like the sea: who can heal you?
13 ယရူၤၡလ့ၣ် အဖိမုၣ်ဧၢ, ယကဟံး တၢ်အုၣ်အသး လၢနဂီၢ် မ့ၢ်မနုၤတမံၤလဲၣ်. ယကဒိလီၤနၤ ဒီးမနုၤတမံၤလဲၣ်. ဒ်သိး ယကမၤမုာ်ထီၣ်က့ၤနၤ ဒီး, ယကထိၣ်သတြီၤနၤ ဒီးမနုၤတမံၤလဲၣ်, စံယိၣ်အဖိမုၣ်လိၣ်ဘိ တဂၤဧၢ. အဂ့ၢ်ဒ်အံၤ, နတၢ်ဘၢၣ်ဖျိန့ၣ်မ့ၢ် အဒိၣ် ဒ်ပီၣ်လဲၣ် အသိးန့ၣ်လီၤ. မ့ၢ်မတၤ မၤဘျါက့ၤနၤ သ့တဂၤလဲၣ်.

14 Your prophets have seen for you false and foolish visions; They have not uncovered your iniquity, to bring back your captivity, but have seen for you false oracles and causes of banishment.
14 နဝံတဖၣ် ထံၣ်ဘၣ် တၢ်ကလီကလီ ဒီးပှၤဟးဂီၤဖိ အတၢ် လၢနဂီၢ်, ဒီးတဒုးနဲၣ်ဘၣ် နတၢ်ဒဲးဘး, ဒ်သိးအကဒုးဟဲက့ၤနၤ လၢနတၢ်လဲၤကဲကုၢ်ဘၣ်. ဘၣ်ဆၣ်ဒီး ထံၣ် တၢ်ကလုၢ်လီၤကဘျံးကဘျၣ် ဒီးတၢ်ဘၣ်ဟီထီၣ်ကွံာ် အဂ့ၢ် လၢနဂီၢ်လီၤ.

15 All that pass by clap their hands at you. They hiss and wag their head at the daughter of Jerusalem, saying, Is this the city that men called The perfection of beauty, The joy of the whole earth?
15 ကယဲၢ် ပှၤလၢအလဲၤတြူာ် လၢကျဲခဲလၢာ်ဒဲအစု လၢနလိၤ, ဒုၣ်ဒွဲၣ်ဝဲ, ဒီးကျၢၢ်ကျာ် အခိၣ် လၢယရူၤၡလ့ၣ် အဖိမုၣ်အလိၤ, ဒီးစံး, ဝ့ၢ်လၢပှၤကိးတၢ်အဃံအလၤ အဒိၣ်ကတၢၢ်, ဟီၣ်ခိၣ် ဒီဘ့ၣ်ညါ အတၢ်သးခုန့ၣ်မ့ၢ် ဝ့ၢ်တဝ့ၢ်အံၤ ဧါ.

16 All your enemies have opened their mouth wide against you; They hiss and gnash the teeth; they say, We have swallowed her up; Certainly this is the day that we looked for; we have found, we have seen it.
16 နဒုၣ်နဒါခဲလၢာ် အဲးထီၣ် အထးခိၣ် လၢနလိၤ, ဒုၣ်ဒွဲၣ်ဝဲ, ဒီးအ့ၣ်တကျာ် အမဲ, ဒီးစံးဝဲ, ပမၤဟးဂီၤကွံာ်လံ အီၤလံ မ့ၢ်မး အဝဲအံၤ မ့ၢ်မုၢ်တနံၤ လၢပကွၢ်လၢ်အကျဲလီၤ. ပထံၣ်န့ၢ်လံ, ပထံၣ်ဘၣ်လံ.

17 Yahweh has done that which he purposed; he has fulfilled his word that he commanded in the days of old; He has thrown down, and has not pitied: He has caused the enemy to rejoice over you; he has exalted the horn of your adversaries.
17 ယွၤမၤတၢ် လၢအတိာ်ဝဲ, မၤလၢထီၣ်ပှဲၤထီၣ် အတၢ်ကတိၤ လၢအမၤလိာ်ဝဲ လၢမုၢ်နံၤတဖၣ် လၢပျၢၤလီၤ. မၤလီၤပှီၢ်တၢ်, တသးလီဘၣ်တၢ်ဘၣ်, ဒီးဒုးသးခု နဒုၣ်နဒါ လၢနလိၤ, ပာ်ထီၣ်ထီ ပှၤထီဒါနၤ အနၢၤလီၤ.

18 Their heart cried to the Lord: wall of the daughter of Zion, let tears run down like a river day and night; Give yourself no respite; don’t let the apple of your eye cease.
18 အသးကိးထီၣ်ယွၤ, စံယိၣ် အဖိမုၣ် အခိၣ်ဒူဧၢ, ဒုးယွၤ လီၤမဲာ်ထံ လၢမုၢ်ဆါ ဒီးလၢမုၢ်နၤ ဒ်ထံကျိအသိးန့ၣ် တက့ၢ်. ဒုးအိၣ်ဘှံး နသး တဂ့ၤ, ဒုးဆိတ့ၢ် နမဲာ်ပှၤဖိ တဂ့ၤ.

19 Arise, cry out in the night, at the beginning of the watches; Pour out your heart like water before the face of the Lord: Lift up your hands toward him for the life of your young children, that faint for hunger at the head of every street.
19 ဂဲၤဆၢထၢၣ်, ကိးထီၣ် လၢမုၢ်နၤ, လၢပှၤပၢၤတၢ်အခီၣ်ထံးတတီၤ အပူၤ, လူလီၤကွံာ် နသး ဒ်ထံအသိး လၢယွၤအမဲာ်ညါ, ယူာ်ထီၣ် နစုဆူအအိၣ် လၢနဖိဆံး အသးသမူ အဂီၢ်, လၢအသးလီၤဘှါ လၢတၢ်သၣ်ဝံၤအသး အဃိ လၢကျဲ ကိးဘိဒဲး အခီၣ်ထံးန့ၣ် တက့ၢ်.

20 Look, Yahweh, and see to whom you have done thus! Shall the women eat their fruit, the children that are dandled in the hands? Shall the priest and the prophet be killed in the sanctuary of the Lord?
20 ယွၤဧၢ, နမၤတၢ်အံၤ လၢမတၤမတၤလဲၣ်န့ၣ် ကွၢ် ဒီးဆိကမိၣ် တက့ၢ်. ကွၢ်ကွၢ်, ပိာ်မုၣ် အီၣ် အတၤသၣ်, ဖိဆံး လၢအဖိးဟုအီၤ လၢအစုဧါ. ကွၢ်ကွၢ်, ပှၤလုၢ်တၢ်အဒိၣ်, ဒီးဝံတဖၣ် ကဘၣ် တၢ်မၤသံအီၤ လၢယွၤအလီၢ်စီဆှံ အပူၤဧါ.

21 The youth and the old man lie on the ground in the streets; My virgins and my young men are fallen by the sword: You have killed them in the day of your anger; you have slaughtered, and not pitied.
21 ပှၤဖိၣ်သၣ်ခွါ ဒီးပှၤသူၣ်က့သးပှၢ်တဖၣ်န့ၣ် မံလီၤ လၢဟီၣ်ခိၣ် ဖီခိၣ် လၢကျဲပူၤ, ယပှၤမုၣ်လိၣ်ဘိ, ဒီးယပှၤဖိၣ် သၣ်ခွါ လီၤဃံၤဝဲ လၢနးဧိၤဘီဧိၤလီၤ. လၢနတၢ်သးထီၣ် အမုၢ်တနံၤန့ၣ် နမၤသံတၢ်, နတသးလီဘၣ်တၢ်ဘၣ်.

22 You have called, as in the day of a solemn assembly, my terrors on every side; There was none that escaped or remained in the day of Yahweh’s anger: Those that I have dandled and brought up has my enemy consumed.
22 ဒ်လၢတၢ်မၤဘူၣ် အမုၢ်တနံၤ အသိးန့ၣ် နကိးဖှိၣ် တၢ်မၤပျံၤယၤ ဝးတရံး, ဒီးလၢယွၤသးထီၣ် အမုၢ်တနံၤန့ၣ် ပှၤတပူၤတဖျဲး, ဒီးတအိၣ်လီၤတဲာ်ဘၣ် နီတဂၤဘၣ်. ပှၤလၢ ယအံးက့ၤကွၢ်က့ၤ ဒီးလုၢ်အီၤန့ၣ် အဒုၣ်အဒါ မၤလၢာ်ကွံာ်အီၤလီၤ.

လံာ်သးသယုၢ်တၢ် Lamentations 3

1 I am the man that has seen affliction by the rod of his wrath.
1 ယဲဒၣ်အံၤ, ယမ့ၢ် ပှၤကညီတဂၤ လၢအထံၣ် တၢ်နးတၢ်ဖှီၣ် လၢအသးကဲၤထီၣ် အနီၣ်တီၢ် အဃိလီၤ.

2 He has led me and caused me to walk in darkness, and not in light.
2 ဆှၢယၤ, ဒီး ဒုးလဲၤယၤဆူ တၢ်ခံးအပူၤ, ဖဲတၢ်ကပီၤ တအိၣ်ဘၣ်.

3 Surely against me he turns his hand again and again all the day.
3 မ့ၢ်မး ယၤထီၣ် အစုထီဒါယၤ သ့တနံၤကျၢၤလီၤ.

4 My flesh and my skin has he made old; he has broken my bones.
4 မၤလၢာ်ကွံာ် ယဖံးယညၣ်, ဒီးမၤကၢ်ကွံာ် ယဃံယကွဲ လီၤ.

5 He has built against me, and surrounded me with gall and travail.
5 မၤထီၣ် တၢ်ထီဒါယၤ, ဒီးဒုးအိၣ်ဝးတရံးယၤ လၢတၢ်ခၣ် ဒီးတၢ်လီၤဘှံးလီၤတီၤလီၤ.

6 He has made me to dwell in dark places, as those that have been long dead.
6 ပာ်လီၤယၤ လၢတၢ်အလီၢ်ခံးတဖၣ် အပူၤ ဒ်ပှၤသံဝဲ လၢပျၢၤ အသိးန့ၣ်လီၤ.

7 He has walled me about, that I can’t go forth; he has made my chain heavy.
7 မၤကရၢယၤ, ဒီးယဟးထီၣ် တသ့ဘၣ်, မၤဃၢထီၣ် ယသွဲတိၢ်လီၤ.

8 Yes, when I cry, and call for help, he shuts out my prayer.
8 တုၤယကိးထီၣ် ဒီးဃ့ကညးတၢ် ဒီး,ပာ်တဒၢအသး ဒီးယတၢ်ထုကဖၣ်လီၤ.

9 He has walled up my ways with cut stone; he has made my paths crooked.
9 မၤကရၢယကျဲ လၢလၢၢ်စိးအသး, မၤဒၢကူဒၢက့ၣ် ယကျဲတဖၣ်လီၤ.

10 He is to me as a bear lying in wait, as a lion in secret places.
10 အိၣ်ဝဲ ဒီးယၤ ဒ်တၤသူ ခိးခူသူၣ် အသိးန့ၣ်, ဒ်ခ့ယုၢ်အိၣ် လၢအလီၢ်ခူသူၣ် အသိးန့ၣ်လီၤ.

11 He has turned aside my ways, and pulled me in pieces; he has made me desolate.
11 ဘိးဃၣ်ကပၤ ယကျဲတဖၣ်, ဒီးအ့ၣ်ဖှီကွံာ်ယၤ, မၤသယုၢ်ယၤလီၤ.

12 He has bent his bow, and set me as a mark for the arrow.
12 သူထီၣ်အချံၣ်, ဒီးပညိၣ်ထီၣ်လံ တၢ်လၢယၤ ဒ်အပနီၣ် လၢအပျၢ်ဧိၤစၤဧိၤ အဂီၢ် အသိးန့ၣ်လီၤ.

13 He has caused the shafts of his quiver to enter into my kidneys.
13 ဒုးလဲၤနုာ် အလၢပီၤ အပျၢ်တဖၣ် လၢယယီၢ်ဒ့ပူၤလီၤ.

14 I am become a derision to all my people, and their song all the day.
14 ယမ့ၢ်တ့ၢ် ယပှၤဂီၢ်မုၢ် ခဲလၢာ် အတၢ်ဒုၣ်ဒွဲၣ်အလီၢ်, အအုၣ်တၢ်အလီၢ် သ့တနံၤကျၢၤလီၤ.

15 He has filled me with bitterness, he has sated me with wormwood.
15 မၤပှဲၤယၤ လၢတၢ်ခၣ်, ဒီးဒုးအီမူၤယၤ လၢသဘူး အပၤစံၣ်တူးလီၤ.

16 He has also broken my teeth with gravel stones; he has covered me with ashes.
16 ဒုးအီၣ်ဆှံ ယမဲ ဒီးလၢၢ်ဖိ, လုၣ်ဘၢယၤ လၢဖၣ်ဆါ လီၤ.

17 You have removed my soul far off from peace; I forgot prosperity.
17 နဒုးအိၣ်ယံၤ ယသးဒီး တၢ်ဃူတၢ်ဖိး, ယသးပ့ၤနီၣ် တၢ်ဘီၣ်တၢ်ညီလီၤ.

18 I said, My strength is perished, and my expectation from Yahweh.
18 ဒီးယစံး, ယတၢ်သန့ၤယသး အလီၢ်, ဒီးတၢ်မုၢ်လၢ် လၢယွၤန့ၣ် ဟါမၢ်လံ.

19 Remember my affliction and my misery, the wormwood and the gall.
19 သ့ၣ်နီၣ်ထီၣ်က့ၤ ယတၢ်နးတၢ်ဖှီၣ်, ဒီးတၢ်အၢ လၢအဘၣ်ယၤ, သဘူး အပၤစံၣ်တူး ဒီးတၤသၣ်ခၣ်န့ၣ် တက့ၢ်.

20 My soul still remembers them, and is bowed down within me.
20 ယသး သ့ၣ်နီၣ်ထီၣ်က့ၤဒံးအီၤ ဒီးဆီၣ်လီၤအသး လၢယပူၤလီၤ.

21 This I recall to my mind; therefore have I hope.
21 ယပာ် တၢ်အံၤ လၢယသးကံၢ်ပူၤလီၤ. မၤသးဒ်န့ၣ်ဒီး ယမုၢ်လၢ်တၢ်လီၤ.

22 It is of Yahweh’s loving kindnesses that we are not consumed, because his compassion doesn’t fail.
22 မ့ၢ်ယွၤအဘျုးအဖှိၣ်, မ့ၢ်အသးတတူာ်ဘၣ် သတးဒီး, ပတတုၤဘၣ် လၢတၢ်ဟးဂူာ်ဟးဂီၤဘၣ်လီၤ.

23 They are new every morning; great is your faithfulness.
23 အဘျုးအဖှိၣ်အသီ အိၣ်ဝဲ ကိးဂီၤဒဲးလီၤ. နမၤတီ နကလုၢ် လီၤတံၢ်လီၤဆဲးလီၤ.

24 Yahweh is my portion, says my soul; therefore will I hope in him.
24 ယသးစံးဝဲ, ယွၤမ့ၢ် ယဂီၢ်လီၤ. မၤသးဒ်န့ၣ်ဒီး ယမုၢ်လၢ်တၢ် လၢအီၤလီၤ.

25 Yahweh is good to those who wait for him, to the soul that seeks him.
25 ပှၤလၢအကွၢ်လၢ် ယွၤအကျဲ, ပှၤလၢအသးဃုယွၤတဖၣ်န့ၣ် ယွၤမ့ၢ် တၢ်ဂ့ၤ လၢအဂီၢ်လီၤ.

26 It is good that a man should hope and quietly wait for the salvation of Yahweh.
26 ပမုၢ်လၢ်တၢ်, ဒီးကွၢ်လၢ် ယွၤအတၢ်အုၣ်က့ၤခီၣ်က့ၤ အကျဲ အိၣ်ဃိကလာ်န့ၣ်မ့ၢ် အဂ့ၤလီၤ.

27 It is good for a man that he bear the yoke in his youth.
27 ပှၤကညီ ယိး နီၣ်ယိးဘိ လၢအဖိၣ်သၣ်ခွါထီၣ် အဖၢမုၢ်န့ၣ်မ့ၢ် အဂ့ၤလီၤ.

28 Let him sit alone and keep silence, because he has laid it on him.
28 ဆ့ၣ်နီၤဝဲ တဂၤဃီ, ဒီးအိၣ်ဘှီၣ်ကလာ်လီၤ. အဂ့ၢ်ဒ်အံၤ, အဝဲဒၣ် ပာ်လီၤဝဲ လၢအလိၤလီၤ.

29 Let him put his mouth in the dust, if so be there may be hope.
29 ပာ်အထးခိၣ် လၢဟီၣ်ခိၣ် အကမူၣ်ကျါလီၤ. ဘၣ်တဘၣ် တၢ်မုၢ်လၢ် ကအိၣ်လီၤ.

30 Let him give his cheek to him who strikes him; let him be filled full with reproach.
30 ဟ့ၣ် အဘိး လၢပှၤလၢအတီၢ်အီၤ, ပှဲၤဝဲ ဒီးတၢ်ဒုၣ်ဒွဲၣ် လီၤ.

31 For the Lord will not cast off forever.
31 ယွၤ တညိကွံာ်တၢ် လီၤထူလီၤယိာ်ဘၣ်.

32 For though he cause grief, yet he will have compassion according to the multitude of his loving kindnesses.
32 မၤနးမၤဖှီၣ်တၢ် ဘၣ်ဆၣ်ဒီး, ကသူၣ်ကညီၤ ကသးကညီၤတၢ် ဒ်အဘျုးဒိၣ် အဖှိၣ်အါ အိၣ်ဝဲအသိးန့ၣ်လီၤ.

33 For he does not afflict willingly, nor grieve the children of men.
33 ယွၤအသး တအိၣ်မၤဖှီၣ်မၤနး ပှၤကညီဘၣ်.

34 To crush under foot all the prisoners of the earth,
34 တၢ်ယီၢ်လီၤ လၢအခီၣ်ဖီလာ် ပှၤဃိာ်ဖိ ခဲလၢာ် လၢကီၢ်ပူၤန့ၣ်,

35 To turn aside the right of a man before the face of the Most High,
35 တၢ်ဘိးဃၣ် ပှၤအတၢ်စံၣ်ညီၣ် လၢတၢ်ထီၣ်ထီ အမဲာ်ညါ,

36 To subvert a man in his cause, the Lord doesn’t approve.
36 ဒီးတၢ်မၤပှၤအကွီၢ် တတီဘၣ်န့ၣ် တဘၣ်ဘၣ် ယွၤအသးဘၣ်.

37 Who is he who says, and it comes to pass, when the Lord doesn’t command it?
37 တုၤ ယွၤ တမၤလိာ်ဘၣ်တၢ်ဘၣ်ဒီး, မ့ၢ်မတၤ စံးတၢ်, ဒီးတၢ်မၤအသးန့ၣ် တဂၤလဲၣ်.

38 Doesn’t evil and good come out of the mouth of the Most High?
38 တၢ်အၢ ဒီးတၢ်ဂ့ၤန့ၣ် ထီၣ်ဖျဲး လၢယွၤအထးခိၣ်, တမ့ၢ်ဘၣ်ဧါ.

39 Why does a living man complain, a man for the punishment of his sins?
39 ပှၤလၢအမူဝဲ, ပှၤကညီ လၢအဘၣ်တၢ် လၢအတၢ်ဒဲးဘး အဃိန့ၣ် ကဒူးကဒ့ၣ်တၢ် မ့ၢ်အဘၣ်မနုၤလဲၣ်.

40 Let us search and try our ways, and turn again to Yahweh.
40 မ်ပဃု, ဒီးမၤကွၢ်ပကျဲ, ဒီးက့ၤသကိးဆူ ယွၤအအိၣ် တက့ၢ်.

41 Let us lift up our heart with our hands to God in the heavens.
41 မ်ပယူာ်ထီၣ်ပသး ဒီး ပစုဆူ ယွၤအအိၣ် လၢမူခိၣ်န့ၣ် တက့ၢ်.

42 We have transgressed and have rebelled; you have not pardoned.
42 ပမၤကမၣ် ဒီးပပူထီၣ်လံ, နတပျၢ်ဘၣ်တၢ်ဘၣ်.

43 You have covered with anger and pursued us; you have killed, you have not pitied.
43 နကးဘၢတၢ် လၢတၢ်သးထီၣ်, ဒီးလူၤပှၤလီၤ. နမၤသံ တၢ်, ဒီးနတသးလီဘၣ်တၢ်ဘၣ်.

44 You have covered yourself with a cloud, so that no prayer can pass through.
44 နမၤအိၣ်တဒၢ နသး လၢတၢ်အၢၣ် ဒ်သိးပတၢ်ထုကဖၣ် အသုတနုာ်ဖျိ တဂ့ၤလီၤ.

45 You have made us an off-scouring and refuse in the midst of the peoples.
45 နပာ်ပှၤ ဒ်တၢ်အ့ၣ်, ဒီးတၢ်တမ့ၢ်ဘၣ် တၢ်နီတမံၤဘၣ် အသိး လၢပှၤကလုာ်အကျါလီၤ.

46 All our enemies have opened their mouth wide against us.
46 ပဒုၣ်ပဒါ ခဲလၢာ် အဲးထီၣ် အထးခိၣ် လၢပလိၤလီၤ.

47 Fear and the pit have come on us, devastation and destruction.
47 ပဘၣ်တၢ်ဃါဃ့ၢ်ကွံာ်, ဒီးမၢဧိၤပျၢ်ဧိၤ, တၢ်မၤသယုၢ်, ဒီးတၢ်မၤဟးဂီၤတၢ်လီၤ.

48 My eye runs down with streams of water, for the destruction of the daughter of my people.
48 ထံကျိယွၤလီၤ လၢယမဲာ် လၢယပှၤဂီၢ်မုၢ် အဖိမုၣ်ဟးဂီၤဝဲ အဃိလီၤ.

49 My eye pours down, and doesn’t cease, without any intermission,
49 ယမဲာ်ထံ ယွၤလီၤ ထီဘိ ဒီးတဆိတ့ၢ်ဘၣ်.

50 Until Yahweh look down, and see from heaven.
50 တုၤလီၤ လၢယွၤကွၢ်လီၤဝဲ, ဒီးထံၣ်တၢ် လၢမူခိၣ်လီၤ.

51 My eye affects my soul, because of all the daughters of my city.
51 ယမဲာ် မၤကိၢ် ယသး လၢယပှၤဝ့ၢ်ဖိ ခဲလၢာ် အဃိလီၤ.

52 They have chased me relentlessly like a bird, those who are my enemies without cause.
52 တၢ်အဂ့ၢ် တအိၣ်ဘၣ်ဒီး, ယဒုၣ်ယဒါ လူၤယၤ ဒုးဒုး ဒ် ထိၣ်တဘ့ၣ် အသိးန့ၣ်လီၤ.

53 They have cut off my life in the dungeon, and have cast a stone on me.
53 ဒီၣ်တဲာ်ကွံာ် ယသးသမူ လၢတၢ်ပူၤ, ဒီးပာ်လၢၢ် တဖျၢၣ် လၢယဖီခိၣ်လီၤ.

54 Waters flowed over my head; I said, I am cut off.
54 ထံ ယွၤဝဲ လၢယခိၣ် အဖီခိၣ်, ဒီးယစံး, တၢ်ဒီၣ်တဲာ်ကွံာ်ယၤလီၤ.

55 I called on your name, Yahweh, out of the lowest dungeon.
55 ယကိးထီၣ် နမံၤ လၢတၢ်ပူၤယိာ် အပူၤ, ယွၤဧၢ.

56 You heard my voice; don’t hide your ear at my breathing, at my cry.
56 န နၢ်ဟူ ယကလုၢ်လီၤ. ပာ်တဒၢ နနၢ် လၢယဘါထုကဖၣ်တၢ်, ဒီးယဃ့ကညးတၢ် တဂ့ၤ.

57 You drew near in the day that I called on you; you said, Don’t be afraid.
57 မုၢ်တနံၤ လၢယကိးထီၣ်နၤန့ၣ် နသုးဘူး နသး, နစံး, ပျံၤတၢ် တဂ့ၤ.

58 Lord, you have pleaded the causes of my soul; you have redeemed my life.
58 ယွၤဧၢ, နလိာ်ယသးအကွီၢ်, နပှ့ၤက့ၤ ယသးသမူလီၤ.

59 Yahweh, you have seen my wrong. Judge my cause.
59 ယွၤဧၢ, တၢ်အၢ လၢအဘၣ်ယၤန့ၣ် နထံၣ်လံ, စံၣ်ညီၣ် ယကွီၢ်တက့ၢ်.

60 You have seen all their vengeance and all their devices against me.
60 န ထံၣ်လံ အတၢ်မၤကၣ် တၢ်ခဲလၢာ်, အတၢ်ကူၣ်ထီၣ် တၢ်ထီဒါယၤ ခဲလၢာ်လီၤ.

61 You have heard their reproach, Yahweh, and all their devices against me,
61 ယွၤဧၢ, အတၢ်ဒုၣ်ဒွဲၣ်, အတၢ်ကူၣ်ထီဒါယၤ ခဲလၢာ်,

62 The lips of those that rose up against me, and their device against me all the day.
62 ပှၤလၢအဂဲၤဆၢထၢၣ်ထီဒါယၤ, ဒီးအတၢ်ကူၣ်ထီၣ်ဖးလီၤထီဒါယၤ သ့တနံၤကျၢၤန့ၣ် န နၢ်ဟူလံ.

63 You see their sitting down, and their rising up; I am their song.
63 ကွၢ်အဆ့ၣ်နီၤတၢ်, ဒီးအဂဲၤဆၢထၢၣ်တၢ်န့ၣ် တက့ၢ်. ယမ့ၢ် အအုၣ်တၢ်အလီၢ်လီၤ.

64 You will render to them a recompense, Yahweh, according to the work of their hands.
64 ဟ့ၣ်ကၣ်အီၤ လၢတၢ် ဒ်အစု အမၤတၢ် အသိးန့ၣ် တက့ၢ်, ယွၤဧၢ.

65 You will give them hardness of heart, your curse to them.
65 ဟ့ၣ်လီၤအီၤ လၢအသးမဲာ်ဘျီၣ် တက့ၢ်, မ်နဆိၣ်အၢ ဘၣ်အီၤ တက့ၢ်.

66 You will pursue them in anger, and destroy them from under the heavens of Yahweh.
66 လူၤအီၤ လၢတၢ်သးထီၣ် ဒီးမၤဟးဂီၤကွံာ်အီၤ လၢယွၤအမူခိၣ် အဖီလာ်န့ၣ် တက့ၢ်.

လံာ်သးသယုၢ်တၢ် Lamentations 4

1 How is the gold become dim! how is the most pure gold changed! The stones of the sanctuary are poured out at the head of every street.
1 ထူဧိၤလွဲဧိၤန့ၣ် ထီၣ်အ့ၣ် ဒ်လဲၣ်. ထူအစီ ကဒံကဒါက့ၤ ဒ်လဲၣ်. တၢ်အလီၢ်စီဆှံ အလၢၢ်တဖၣ် လီၤပှီၢ်ကွံာ် လၢကျဲ ကိးဘိဒဲး အခီၣ်ထံးန့ၣ်လီၤ.

2 The precious sons of Zion, comparable to fine gold, How are they esteemed as earthen pitchers, the work of the hands of the potter!
2 စံယိၣ် အတၢ်လုၢ်ဒိၣ်ပှ့ၤဒိၣ် အဖိတဖၣ် လၢပှၤထိၣ်သတြီၤအီၤ ဒီးထူစီန့ၣ် ပှၤပာ်က့ၤအီၤ ဒ်သပၢၤ ဟီၣ်ခိၣ် လၢပှၤတ့သပၢၤ အစုမၤတၢ် အသိးန့ၣ် ဒ်လဲၣ်.

3 Even the jackals draw out the breast, they nurse their young ones: The daughter of my people has become cruel, like the ostriches in the wilderness.
3 ထွံၣ်ဟီၣ်ခိၣ်ဒၣ်လဲာ် ထုးထီၣ် အနုၢ်, ဒီးဒုးအီၣ်နုၢ် အဖိ လၢအနုၢ်ထံလီၤ. ယပှၤဂီၢ်မုၢ် အဖိမုၣ် အသးကိၤ ဒ်ထိၣ်ကီၤလၤအူး လၢပှၢ်မုၢ်ကနၢ အသိးန့ၣ်လီၤ.

4 The tongue of the nursing child clings to the roof of his mouth for thirst: The young children ask bread, and no man breaks it to them.
4 ဖိသၣ် လၢအအီၣ်နုၢ်ထံ အပျ့ၤစဲဘူး ဒီးအခၣ်ခိၣ် လၢတၢ်သူအသး လၢထံ အဃိလီၤ. ဖိဆံးဃ့ကိၣ်, ဒီးပှၤစိၢ်ဘျဲးဝဲ လၢအဂီၢ် တအိၣ်ဘၣ်.

5 Those who fed delicately are desolate in the streets: Those who were brought up in scarlet embrace dunghills.
5 ပှၤလၢအအီၣ် တၢ်ဝံၣ်တၢ်ဆၢတဖၣ်န့ၣ် ဟးဂီၤ လၢကျဲ ပူၤလီၤ. ပှၤ လၢတၢ်လုၢ်အီၤ ဒီးဒုးသိးအီၤ လၢတၢ်ဂီၤဆှုၣ် ကလာ်တဖၣ်န့ၣ် ဖိး တၢ်အ့ၣ် အပူၤလီၤ.

6 For the iniquity of the daughter of my people is greater than the sin of Sodom, That was overthrown as in a moment, and no hands were laid on her.
6 ဒီးယပှၤဂီၢ်မုၢ် အဖိမုၣ် အတၢ်ဒဲးဘး ဒိၣ်န့ၢ် စဒိၣ် အတၢ်ဒဲးဘး လၢတၢ်မၤဟးဂီၤအီၤ သတူၢ်ကလာ်, ဒီးတၢ်အစု တမၤဘၣ်အီၤန့ၣ် တက့ၢ်လီၤ.

7 Her nobles were purer than snow, they were whiter than milk; They were more ruddy in body than rubies, their polishing was as of sapphire.
7 အပှၤနစၤရံဖိန့ၣ် ကယဲၢ်ကယူာ်န့ၢ် မူခိၣ်ဖီ တက့ၢ်, ဝါန့ၢ် တၢ်နုၢ်ထံ တက့ၢ်လီၤ. အကစၢ်ဂီၤန့ၢ် တၢ်မျၢ်ဂီၤ တက့ၢ်, အက့ၢ်အဂီၤ မၤသး ဒ်တၢ်မျၢ်နံၤလါ အသိးန့ၣ်လီၤ.

8 Their appearance is blacker than a coal; they are not known in the streets: Their skin clings to their bones; it is withered, it has become like a stick.
8 ခဲကနံၣ်အံၤ အက့ၢ်အဂီၤ သူန့ၢ် တၢ်သူ တက့ၢ်. ပှၤတသ့ၣ်ညါဘၣ်အီၤ လၢကျဲပူၤဘၣ်. အဖံး စဲဘူး ဒီးအဃံ, ဃ့ထီၣ်ကွံာ်ဝဲ ဒ်သ့ၣ်ဃး အသိးန့ၣ်လီၤ.

9 Those who are killed with the sword are better than those who are killed with hunger; For these pine away, stricken through, for want of the fruits of the field.
9 ပှၤလၢအဘၣ် တၢ်မၤသံအီၤ လၢနးဧိၤဘီဧိၤန့ၣ် ဂ့ၤန့ၢ် ပှၤလၢအဘၣ် တၢ်မၤသံအီၤ လၢတၢ်သၣ်ဝံၤလီၤဒိ တက့ၢ် လီၤ. အဝဲသ့ၣ်အံၤ ဃဲၤကွံာ်, ဟးဂီၤကွံာ် လၢဟီၣ်ခိၣ် အတၤသၣ် တအိၣ်ဘၣ် အဃိလီၤ.

10 The hands of the pitiful women have boiled their own children; They were their food in the destruction of the daughter of my people.
10 ပိာ်မုၣ် လၢအသးကညီၤဒၣ် တၢ်တဖၣ် အစုချီ အဖိဒၣ်ဝဲလီၤ. ကဲထီၣ်ဝဲ အတၢ်အီၣ် လၢယပှၤဂီၢ်မုၢ် အဖိမုၣ် ဟးဂီၤဝဲ အပူၤလီၤ.

11 Yahweh has accomplished his wrath, he has poured out his fierce anger; He has kindled a fire in Zion, which has devoured its foundations.
11 ယွၤ မၤ လၢထီၣ်ပှဲၤထီၣ် အသးထီၣ် လူလီၤ အသးကဲၤထီၣ်. ဒီးဆိၣ်ကဲၤထီၣ် မ့ၣ်အူ လၢစံယိၣ် အပူၤ လၢအအီၣ်ကွံာ် အခီၣ်ထံးတဖၣ်လီၤ.

12 The kings of the earth didn’t believe, neither all the inhabitants of the world, That the adversary and the enemy would enter into the gates of Jerusalem.
12 လၢပှၤထီဒါ, ဒီးပှၤအဒုၣ်အဒါ ကလဲၤနုာ် ယရူၤၡလ့ၣ် အပဲတရီပူၤန့ၣ် ဟီၣ်ခိၣ် အစီၤပၤ, ဒီး ကယဲၢ် ပှၤအိၣ်ဝဲဆိးဝဲ လၢဟီၣ်ခိၣ် ခဲလၢာ်န့ၣ် တနာ်ဘၣ်ဝဲဘၣ်.

13 It is because of the sins of her prophets, and the iniquities of her priests, That have shed the blood of the just in the midst of her.
13 လၢအဝံ အတၢ်ဒဲးဘး အဃိ, လၢအပှၤလုၢ်တၢ်အဒိၣ် အတၢ်ကမၣ် လၢအလူလီၤ ပှၤအတီအလိၤ အသွံၣ် လၢဝ့ၢ်အသးကံၢ်ပူၤ အဃိန့ၣ်,

14 They wander as blind men in the streets, they are polluted with blood, So that men can’t touch their garments.
14 လဲၤဝဲ ဒ်ပှၤမဲာ်ဘျီၣ် အသိး လၢကျဲပူၤ, ဘၣ်အၢဝဲ လၢတၢ်သွံၣ် တုၤပှၤထိး အဆ့ တဘူၣ်ဘၣ်.

15 Depart! they cried to them, Unclean! depart, depart, don’t touch! When they fled away and wandered, men said among the nations, They shall no more live here.
15 ပှၤဘၣ်အၢသ့ၣ်ဧၢ, ဟးထီၣ်တ့ၢ်, ပှၤကိးထီၣ်ဝဲ, ဟးထီၣ်, ဟးထီၣ် တက့ၢ်. ထိး တဂ့ၤ. တုၤအဃ့ၢ်ထီၣ်ကွံာ်ဒီး, ဟးဝ့ၤဝီၤတၢ်ဒီး, ပှၤစံးလၢပှၤကလုာ်တဖၣ် အကျါ, တအိၣ်တဆိးလၢၤဘၣ်.

16 The anger of Yahweh has scattered them; he will no more regard them: They didn’t respect the persons of the priests, they didn’t favor the elders.
16 ယွၤအသးထီၣ် မၤလီၤမုၢ်လီၤဖးအီၤ, တကွၢ်လီၤလၢၤ ဘၣ်အီၤဘၣ်. ပှၤတကွၢ်မဲာ်ဘၣ် ပှၤလုၢ်တၢ်အဒိၣ်, တသးကညီၤဘၣ် ပှၤသူၣ်က့သးပှၢ်ဘၣ်.

17 Our eyes do yet fail in looking for our vain help: In our watching we have watched for a nation that could not save.
17 ပမဲာ်လၢာ်ကွံာ် လၢတၢ်မၤစၢၤ ပှၤကလီကလီ အဃိ, ပခိးတၢ် ဒီး ပကွၢ်လၢ် ပှၤကလုာ် အကျဲ လၢအအုၣ်က့ၤခီၣ်က့ၤပှၤ တသ့ဘၣ်.

18 They hunt our steps, so that we can’t go in our streets: Our end is near, our days are fulfilled; for our end has come.
18 လူၤဃု ပခီၣ်လီၢ် တုၤပလဲၤ လၢပကျဲပူၤ တသ့ဘၣ်. ပကတၢၢ် အိၣ်ဘူးလံ, ပမုၢ်နံၤတဖၣ် လၢထီၣ်ပှဲၤထီၣ်လံ, မ့ၢ်မး ပကတၢၢ်ဘၣ်လံ.

19 Our pursuers were swifter than the eagles of the sky: They chased us on the mountains, they laid wait for us in the wilderness.
19 ပှၤလူၤပှၤတဖၣ်န့ၣ် လဲၤတၢ်ချ့န့ၢ် လံာ်ကြီကြာ် လၢမူခိၣ် တက့ၢ်လီၤ. လူၤ ပှၤ လၢကစၢၢ်လိၤ, ခိးခူသူၣ် ပှၤ လၢပှၢ်မုၢ်ကနၢလီၤ.

20 The breath of our nostrils, the anointed of Yahweh, was taken in their pits; Of whom we said, Under his shadow we shall live among the nations.
20 ပနါဒ့ အသါ, ယွၤအပှၤဒိးဖှူအသးန့ၣ် လီၤတဲာ် လၢအတၢ်ပူၤ, ပှၤလၢပစံး လၢအဂ့ၢ်န့ၣ်, ပကအိၣ်ကဆိး လၢအကဒုပူၤ လၢပှၤကလုာ်တဖၣ် အကျါလီၤ.

21 Rejoice and be glad, daughter of Edom, that dwell in the land of Uz: The cup shall pass through to you also; you shall be drunken, and shall make yourself naked.
21 သူၣ်ဖှံသးညီ ဒီးသူၣ်ခုသးခု တက့ၢ်, အဒိၣ် အဖိမုၣ် လၢအအိၣ်အဆိး လၢကီၢ်ဧူးစး အပူၤ တဂၤဧၢ, လီခိန့ၣ် ကခီဂာ် စ့ၢ်ကီးဆူ နအိၣ်, နကအီမူၤနသး, နကမၤအိၣ်ဘ့ၣ်ဆ့ နသးလီၤ.

22 The punishment of your iniquity is accomplished, daughter of Zion; he will no more carry you away into captivity: He will visit your iniquity, daughter of Edom; he will uncover your sins.
22 နတူၢ် တၢ်ဒဲးဘးလၢာ်လံ, စံယိၣ် အဖိမုၣ်ဧၢ, တမၢကဲကုၢ်လၢၤဘၣ် နၤဘၣ်. ကအိၣ်သကိး နတၢ်ဒဲးဘး အဒိၣ် အဖိမုၣ်ဧၢ, ကဒုးလဲၤကဲကုၢ်နၤ လၢနတၢ်ဒဲးဘး အဃိ လီၤ.

လံာ်သးသယုၢ်တၢ် Lamentations 5

1 Remember, Yahweh, what has come on us: Look, and see our reproach.
1 ယွၤဧၢ, တၢ် လၢအဘၣ်ပှၤန့ၣ် သ့ၣ်နီၣ်ထီၣ်က့ၤ တက့ၢ်. အံးလီၤကွၢ်လီၤ ပှၤ ဒီးထံၣ်တၢ်ဒုၣ်ဒွဲၣ်ပှၤ တက့ၢ်.

2 Our inheritance is turned to strangers, Our houses to aliens.
2 ပတၢ်န့ၢ်သါန့ၣ် တုၤလၢပှၤတခီဘီမုၢ်ဖိ အစုပူၤ, ဒီးပဟံၣ်ပဃီ တုၤလၢပှၤကလုာ်အဂၤ အစုပူၤလီၤ.

3 We are orphans and fatherless; Our mothers are as widows.
3 ပမ့ၢ် ပှၤဖိၣ်ဃဲ, ဒီးပပၢ် တအိၣ်ဘၣ်, ပမိၢ် မၤသး ဒ်ပှၤမုၣ်ကမဲ အသိးန့ၣ်လီၤ.

4 We have drunken our water for money; Our wood is sold to us.
4 ပအီ ပထံ လၢစ့အဂီၢ်, ပပှ့ၤန့ၢ် ပသ့ၣ်မုၣ်လီၤ.

5 Our pursuers are on our necks: We are weary, and have no rest.
5 တၢ်မၢအၢပှၤ အိၣ်ဒီး နီၣ်ယိးဘိ လၢပကိာ် အဖီခိၣ်, ပ မၤတၢ်, ဒီးတၢ်အိၣ်ဘှံး တအိၣ်ဘၣ်.

6 We have given the hand to the Egyptians, To the Assyrians, to be satisfied with bread.
6 ပဟ့ၣ်လံ ပစု လၢပှၤအဲၤကူပတူးဖိ, ဒီးလၢပှၤအၤၡူၢ်ဖိ ဒ်သိး ပကအီၣ်ဘျဲးအီၣ်ကိၣ်လီၤ.

7 Our fathers sinned, and are no more; We have borne their iniquities.
7 ပပၢ် မၤကမၣ်တၢ်, ဒီးတအိၣ်လၢၤဘၣ်. ဒီးပ ဘၣ် အတၢ်ဒဲးဘးလီၤ.

8 Servants rule over us: There is none to deliver us out of their hand.
8 တၢ်အကုၢ် အပှၤပၢပှၤလီၤ. တၢ်မၤပူၤမၤဖျဲးပှၤ လၢအစုပူၤ တအိၣ်ဘၣ်.

9 We get our bread at the peril of our lives, Because of the sword of the wilderness.
9 ပန့ၢ်ဘၣ် ပတၢ်အီၣ် လၢပသးသမူ, လၢပှၢ်မုၢ်ကနၢအနး အဘီအဃိလီၤ.

10 Our skin is black like an oven, Because of the burning heat of famine.
10 ပဖံးသူဝဲ ဒ်ဖၣ်ကပူၤ အသိးန့ၣ် လၢ တၢ်သၣ်ဝံၤလီၤဒိ ဘၣ်ပှၤအဃိန့ၣ်လီၤ.

11 They ravished the women in Zion, The virgins in the cities of Judah.
11 အဝဲသ့ၣ် ဖိးဆူၣ် ပိာ်မုၣ် လၢစံယိၣ်အပူၤ, ဒီးပှၤမုၣ်ကနီၤ လၢယူဒၤ အဝ့ၢ်တဖၣ် အပူၤလီၤ.

12 Princes were hanged up by their hand: The faces of elders were not honored.
12 စၢလီၤစဲၤ ပဒိၣ်ဖးဒိၣ်တဖၣ် လၢအစု, တယူးတယီၣ်ဘၣ် ပှၤသူၣ်က့သးပှၢ်ဘၣ်.

13 The young men bare the mill; The children stumbled under the wood.
13 ဟံးဃာ် ပှၤဖိၣ်သၣ်ခွါ ဒ်သိး အကစိာ်ဆၢၣ် ဂူာ်လၢၢ်, ဒီးပှၤဖိသၣ်ပိာ်ခွါ လီၤဃံၤ လၢသ့ၣ်မုၣ် အဖီလာ်လီၤ.

14 The elders have ceased from the gate, The young men from their music.
14 ပှၤသူၣ်က့သးပှၢ် တအိၣ်လၢၤဘၣ် လၢပဲတရီအပူၤ, ပှၤဖိၣ်သၣ်ခွါ ဆိတ့ၢ် အတၢ်သးဝံၣ်လီၤ.

15 The joy of our heart is ceased; Our dance is turned into mourning.
15 ပသူၣ်ခုပသးခုဆိတ့ၢ်လံ. ပဂဲၤကလံၣ်န့ၣ် ကဲထီၣ် တၢ်သးအုးလီၤ.

16 The crown is fallen from our head: Woe to us! for we have sinned.
16 တၢ်ခိၣ်သလုး လီၤတဲာ် လၢပခိၣ်လီၤ. မ့ၢ်ပမၤကမၣ်တၢ် ဒီး ပဘၣ် တၢ်အဖှီၣ်လီၤ.

17 For this our heart is faint; For these things our eyes are dim;
17 ပသးလီၤဘှါ လၢတၢ်န့ၣ် အဃိ, ပမဲာ်ခံး လၢတၢ်တဖၣ်န့ၣ် အဃိလီၤ.

18 For the mountain of Zion, which is desolate: The foxes walk on it.
18 မ့ၢ်ကစၢၢ် စံယိၣ် အိၣ်သယုၢ်ဒီး, ထွံၣ်မံၤ ဟးဝဲ လၢအလိၤလီၤ.

19 You, Yahweh, remain forever; Your throne is from generation to generation.
19 ယွၤဧၢ, နအိၣ်နဆိး လီၤထူလီၤယိာ်, နလီၢ်ပစိၣ် အိၣ်ဝဲ အစိၤစိၤအဃၣ်ဃၣ်လီၤ.

20 Why do you forget us forever, And forsake us so long time?
20 နသးပ့ၤနီၣ် ပှၤလီၤစိၤလီၤထီ, နလဲၤသဒၣ် ပှၤယံာ်ထဲအံၤညါ မ့ၢ်အဘၣ်မနုၤလဲၣ်.

21 Turn us to yourself, Yahweh, and we shall be turned. Renew our days as of old.
21 ဒုးဟဲက့ၤ ပှၤဆူနအိၣ် တက့ၢ်, ယွၤဧၢ, ဒီးပကဟဲက့ၤလီၤ. မၤသီထီၣ် ပနံၤတဖၣ် ဒ်လၢပျၢၤ အသိးန့ၣ် တက့ၢ်.

22 But you have utterly rejected us; You are very angry against us.
22 မ့ၢ်မး နညိကွံာ် ပှၤလၢာ်လ့ၤတက့ၤ, နသးထီၣ်ဘၣ် ပှၤ ဆူၣ်ဆူၣ်ကလဲာ်န့ၣ်လီၤ.